গোলাম মুরশিদ

গোলাম মুরশিদ (৮ এপ্রিল ১৯৪০ - ২২ আগস্ট ২০২৪) ছিলেন লন্ডন-প্রবাসী একজন বাংলাদেশী লেখক, গবেষক, সংবাদ-উপস্থাপক এবং আভিধানিক। গোলাম মুরশিদ এর আগে রাজশাহী বিশ্ববিদ্যালয়ে বাংলা সাহিত্যের অধ্যাপক এবং ব্রিটিশ ব্রডকাস্টিং কর্পোরেশন (বিবিসি)-এর সংবাদ-পাঠক এবং উপস্থাপক হিসেবে কাজ করতেন। তিনি বাংলাদেশ কৃষি বিশ্ববিদ্যালয় এবং মেলবোর্ন বিশ্ববিদ্যালয়-এ শিক্ষকতা ও গবেষণায় জড়িত ছিলেন। তিনি লন্ডন বিশ্ববিদ্যালয়ের স্কুল অফ অরিয়েন্টাল এন্ড আফ্রিকান স্টাডিজের একজন গবেষণা-সহযোগী ছিলেন। ভয়েস অব আমেরিকাতে তিনি প্রায়শই কণ্ঠ দিতেন। ২০২১ সালে তিনি ভাষা ও সাহিত্য বিভাগে বাংলাদেশের দ্বিতীয় সর্বোচ্চ বেসামরিক সম্মাননা একুশে পদক লাভ করেন। গোলাম মুরশিদ ১৯৪০ সালের ৮ এপ্রিল বরিশালের উজিরপুর উপজেলার ধামুরা গ্রামে জন্মগ্রহণ করেন। বাংলা ভাষা ও সাহিত্যে তিনি ঢাকা বিশ্ববিদ্যালয় থেকে এমএ করেছেন। তার প্রথম কর্মজীবন ময়মনসিংহে অবস্থিত "বাংলাদেশ কৃষি বিশ্ববিদ্যালয়"। প্রায় দু দশক তিনি রাজশাহী বিশ্ববিদ্যালয়ের বাংলা বিভাগে অধ্যাপনা করেছেন। ১৯৮৪ সালের জানুয়ারি থেকে ২০০৩ সাল পর্যন্ত তিনি লন্ডনের বিবিসি বাংলা বিভাগে কাজ করেছেন। এ ছাড়া, ১৯৯১ সাল থেকে লন্ডনে একাধিক বিশ্ববিদ্যালয়ে শিক্ষকতা করেছেন। অবসর জীবনে তিনি প্রধানত লন্ডনেই বাস করতেন। তিনি ২০২৪ সালের ২২ আগস্ট, বৃহস্পতিবার বাংলাদেশ সময় বিকেলে লন্ডনে মৃত্যুবরণ করেন। মৃত্যুর সময় তার বয়স হয়েছিল ৮৪ বছর। ‘নজরুল ইসলাম : একটি আদর্শ জীবনীর খোঁজে’ শিরোনামের একক বক্তৃতায় ড. গোলাম মুরশিদ জাতীয় কবি কাজী নজরুল ইসলাম, তার মা জাহেদা খাতুন ও স্ত্রী প্রমীলা নজরুল ইসলামের চরিত্র হনন করে ভিত্তিহীন, আপত্তিকর, কুরুচিপূর্ণ বক্তব্য রাখেন বলে অভিযোগ করেছেন খিলখিল কাজী। মুরশিদ বাংলার সাহিত্য, ইতিহাস, সংস্কৃতি ও সমাজ নিয়ে বেশ কিছু সুপরিচিত গ্রন্থ রচনা করেছেন। নারী অধ্যয়ন, বাংলা ভাষা ও সাহিত্য, এবং বাংলার সামাজিক-সাংস্কৃতিক ইতিহাসসহ বিভিন্ন বিষয়ে তিনি ৩০টিরও বেশি বই ও অসংখ্য প্রবন্ধ প্রকাশ করেছেন। আশার ছলনে ভুলি (১৯৯৫) কালান্তরে বাংলা গদ্য (১৯৯২) রাসসুন্দরী থেকে রোকেয়া: নারীপ্রগতির একশো বছর (১৯৯৩) সংকোচের বিহ্বলতা (১৯৮৫) সমাজ সংস্কার আন্দোলন ও বাংলা নাটক (১৯৮৫) বাংলা মুদ্রণ ও প্রকাশনার আদিপর্ব (১৯৮৬) রেলাকট্যান্ট ডেবুট্যান্ট: রেসপন্স অফ বেঙ্গলি ওমেন মডার্নাইজেশন [অনিচ্ছুক অভিষেক: বাঙালি নারী আধুনিকীকরণের প্রতিক্রিয়া] (১৯৮৩) রবীন্দ্রবিশ্বে পূর্ববঙ্গ পূর্ববঙ্গে রবীন্দ্রচর্চা (১৯৮১) স্বাধীনতা সংগ্রামের সাংস্কৃতিক পটভূমি (১৯৭১) হাজার বছরের বাঙালি সংস্কৃতি দ্য হার্ট অফ এ রেবেল পয়েট: লাইফ এন্ড লেটারস অফ মাইকেল মধুসূদন দত্ত [একজন বিদ্রোহী কবির হৃদয়: মাইকেল মধুসূদন দত্তের জীবন ও চিঠি] বিলেতে বাঙালির ইতিহাস রেনেসন্স বাংলার রেনেসন্স হিন্দু সমাজ সংস্কার আন্দোলন ও বাংলা নাটক (২০১২) উজান স্রোতে বাংলাদেশ (২০০৩) মুক্তিযুদ্ধ ও তারপর: একটি নির্দলীয় ইতিহাস (২০১০) যখন পলাতক: মুক্তিযুদ্ধের দিনগুলি (১৯৯৩) বিদ্রোহী রণক্লান্ত (২০১৮) (বিতর্কিত) বিদ্যাসাগর (১৯৭০) বৈষ্ণব পদাবলী প্রবেষক (১৯৬৮) বেঙ্গলি-ইংলিশ-বেঙ্গলি ডিকশনারি (১৯৮৮) বাংলা একাডেমি বিবর্তনমূলক বাংলা অভিধান (২০১৪) সৃজনশীন ও গবেষণামূলক কাজের জন্য তিনি একাধিক পুরস্কার লাভ করেন যার মধ্যে প্রবন্ধ-গবেষণায় বাংলা একাডেমি পুরস্কার (১৯৮২) অন্যতম। প্রথম আলো বর্ষসেরা বই পুরস্কার (১৪১২) ভাষা ও সাহিত্যে একুশে পদক ২০২১ বিদ্যাসাগর বক্তৃতামালা প্রদান, কলকাতা বিশ্ববিদ্যালয়, ১৯৭৩। ১৪৩০ বঙ্গাব্দের আনন্দ পুরস্কার ব্রিটিশ বাংলাদেশী বাংলা একাডেমি পুরস্কার একুশে পদক "অধ্যাপক গোলাম মুরশিদের জন্মোৎসব আজ, সমকাল, ১৯ মার্চ ২০১৯"। ১৮ মার্চ ২০২২ তারিখে মূল থেকে আর্কাইভ করা। সংগ্রহের তারিখ ২২ ফেব্রুয়ারি ২০২১।  "Dr Ghulam Murshid"। SOAS, লন্ডন বিশ্ববিদ্যালয়। ২০ এপ্রিল ২০১০ তারিখে মূল থেকে আর্কাইভ করা। সংগ্রহের তারিখ ১০ মার্চ ২০১০।  "কাজী রোজি, গোলাম মুরশিদ, আসাদসহ ২১ জন পাচ্ছেন একুশে পদক"। বিডি নিউজ ২৪। ২০২১-০২-০৪ তারিখে মূল থেকে আর্কাইভ করা। সংগ্রহের তারিখ ২০২১-০২-০৪।  "গোলাম মুরশিদ"। kalerkantho.com। সংগ্রহের তারিখ ২২ আগস্ট ২০২৪।  "গোলাম মুরশিদ"। bdnews24.com। সংগ্রহের তারিখ ২২ আগস্ট ২০২৪।  আশফাক-উল-আলম, সেলিনা হোসেন, প্রভূত (সম্পাদক)। "গোলাম মুরশিদ"। বাংলা একাডেমী লেখক অভিধান (প্রিন্ট)|format= এর |url= প্রয়োজন (সাহায্য)। ঢাকা: বাংলা একাডেমী। পৃষ্ঠা ১৩৩। আইএসবিএন 984-07-4725-8। উদ্ধৃতি শৈলী রক্ষণাবেক্ষণ: একাধিক নাম: সম্পাদকগণের তালিকা (link) "গোলাম মুরশিদের সাক্ষাৎকার"। দৈনিক সুপ্রভাত। ১৩ জুলাই ২০১৭ তারিখে মূল থেকে আর্কাইভ করা। সংগ্রহের তারিখ ৪ জুলাই ২০১৭।  প্রতিবেদকঢাকা, নিজস্ব। "বিশিষ্ট প্রাবন্ধিক ও গবেষক গোলাম মুরশিদ আর নেই"। Prothomalo। সংগ্রহের তারিখ ২০২৪-০৮-২২।  "বিশিষ্ট প্রাবন্ধিক ও গবেষক গোলাম মুরশিদ আর নেই"। Bangla Tribune। সংগ্রহের তারিখ ২০২৪-০৮-২২।  "জাতীয় কবির অবমাননাকারী গোলাম মুরশিদের বিচার চাই"। banglanews24.com। ২০১২-০৯-১৬। সংগ্রহের তারিখ ২০২৪-০৮-২২।  "বিবর্তনমূলক অভিধান একটি ঐতিহাসিক কাজ"। দৈনিক প্রথম আলো। সংগ্রহের তারিখ ৪ জুলাই ২০১৭।  "তিন ভুবনের পারে আনন্দ-নির্বাচন"। সংগ্রহের তারিখ ২০২৪-০৪-১৪।